|  |
| --- |
| СОФИЙСКИ УНИВЕРСИТЕТ „СВ. КЛИМЕНТ ОХРИДСКИ” |
| ФАКУЛТЕТ ПО КЛАСИЧЕСКИ И НОВИ ФИЛОЛОГИИ |
| У Ч Е Б Е Н П Л А Н |
| Утвърждавам: .................................. | Утвърден от Академически съвет с протокол№ ............. / ............... |
|  |
| Професионално направление: 2.1 ФилологияОКС „Бакалавър” |
|  |
| Специалност:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| К | Н | А | 1 | 3 | 0 | 1 | 2 | 3 |

**Арабистика** |
|  |
| Форма на обучение: редовна форма на обучениеПродължителност на обучението (брой семестри): 8 /осем/ семестъра |
|  |
| Професионална квалификация:Филолог арабист *или*Филолог арабист. Учител по арабски език |

 **Квалификационна характеристика**

**Специалност: *Арабистика***

1. **Насоченост, образователни цели**

Бакалавърската програма по арабистика има за цел да подготви висококвалифицирани специалисти, които владеят арабски език писмено и говоримо на експертно ниво и притежават задълбочена теоретична подготовка и разбиране за културата, обществено-политическата история на арабския свят, доктрината на исляма и неговите направления, школи и религиозно-политически течения.

1. **Обучение (знания и умения, необходими за успешна професионална дейност; общо теоретична и специална подготовка и др.)**

Учебният план включва задължителни теоретични дисциплини в три направления – език (езикознание и преводознание), литература (литературознание), общество и култура (обществознание и ислямознание). Повечето курсове се състоят от лекции и упражнения, като въз основа на придобитите знания в съответното научно поле студентите изработват аналитични умения за тяхното прилагане. Наред с теоретичните дисциплини учебният план включва задължителен практически курс по арабски език с хорариум от 1500 часа за осемте семестъра на програмата, което показва интензивността на обучението от ниво за начинаещи до придобиване на експертност при овладяването му като чужд език. Развиват се всички езикови умения – разбиране при слушане и четене, говорене, писане, превод. Работи се с разнообразна тематика, съобразена с потенциалните нужди на практиката в различните сфери на професионално приложение на завършилите програмата студенти. Програмата предлага и богат набор от избираеми дисциплини. Чрез тях студентите могат да задълбочат знанията си в дадена сфера на арабистиката, да развиват уменията си за превод между български и книжовен арабски, да усвояват комуникативно различни арабски разговорни езици (диалекти) или да изучават втори източен език – иврит, турски или персийски. Чрез избор на факултативни дисциплини на студентите се предоставя възможност да разширят допълнително кръга от знания според своите интереси и желана професионална реализация. Някои факултативни дисциплини са обединени в модули, каквито са например модулът „Египтология и асириология“ или педагогическият модул за придобиване на допълнителна професионална квалификация „учител“.

1. **Професионални и общи компетенции, специфични компетенции**

Студентите, завършили бакалавърската програма по арабистика, владеят арабски език писмено и говоримо до степен, която им позволява да извличат и анализират информация от различни в жанрово и тематично отношение арабски текстове, да превеждат текстовете на български език, да съставят стандартни писмени текстове на арабски за обслужване на ежедневни нужди, да общуват устно с носители на арабския език в стандартни ежедневни ситуации и на професионални теми. Получените знания за миналото и съвремието на арабския свят, за социалнополитическите и икономическите процеси, културните и религиозните явления, свързани с исляма и обществата в Близкия изток и Северна Африка, дават възможност на завършилите арабистика да се изградят като висококвалифицирани специалисти и експерти по региона.

1. **Професионална реализация (съгласно Националната класификация на професиите и длъжностите в Република България / международни класификации и съобразно позицията на бъдещия специалист в националната квалификационна рамка за висше образование и квалификационната рамка на Европейското пространство за висше образование)**

Бакалавърската програма по Арабистика осигурява Ниво 6, Подниво 6Б от НКР (240 кредита по *ECTS*), което съответства на Ниво 6, Първи цикъл на КРЕПВО.

Завършилите тази програма могат да работят в държавните институции и частния сектор, където е необходимо владеене на арабски език и познаване на историята, културата и политиката на арабския свят – различни сфери на образованието, превода, журналистиката, държавната администрация, международната търговия и частния бизнес. При желание те имат право да продължат образованието си в образователно-квалификационната степен „магистър“ и образователната и научна степен „доктор“. Завършилите факултативния педагогически модул могат да се реализират професионално и като преподаватели в системата на средното образование.

Съгласно Националната класификация на професиите и длъжностите в Република България завършилите Арабистика могат да се реализират като:

231 Преподаватели във висши училища

233 Учители по общообразователна подготовка в средното образование (V-XII клас)

 2330 Учители по общообразователна подготовка в средното образование (V-XII клас)

235 Други преподаватели

2353 Други учители/ преподаватели по чужд език в занимания по интереси

2422 Специалисти по администриране на политики

 6005 Експерт, международно сътрудничество

243 Специалисти по продажби, маркетинг и връзки с обществеността

 2431 Специалисти по реклама и маркетинг

2432 Специалисти по връзки с обществеността

263 Специалисти по обществени науки и религиозни специалисти

264 Писатели, журналисти и езиковеди

2641 Писатели и сродни на тях

2642 Журналисти

2643 Преводачи и други езиковеди

2656 Радио- телевизионни и други говорители

3339 Посредници в бизнес услугите, н.д.

334 Административни приложни специалисти

335 Приложни специалисти в държавната администрация

3359 Приложни специалисти в държавната администрация, н.д.

411 Общи административни служители